sagorsarker/bangla-wikipedia huggingface dataset:
ফেলিক্স ইয়েন

ফেলিক্স কুর্ট ইয়েন (, আ-ধ্ব-ব: [ˈfeːlɪks kʊʁt jɛːn], জন্ম ২৮ আগস্ট ১৯৯৪) একজন জার্মান ডিজে এবং ট্রপিকার হাউজের বিশেষজ্ঞ রেকর্ড প্রযোজক। ইয়েন জার্মানির হামবুর্গ শহরে জন্মগ্রহণ করেন এবং মেকলেনবুর্গ-ফোর্পোমের্ন রাজ্যের সেহনবুর্গ শহরের কাছে, উইসমারে প্রতিপালিত হন। তিনি ৫ বছর বয়সেই বেহালা বাজানো শিখতে যেতেন এবং ১৬ বছর বয়স থেকে তার ডিজে পেশার যাত্রা শুরু করেন। ইয়েন লন্ডনে এক বছর বাস করেছিলেন, সেখানে থাকাকালীন সময়ে তিনি পয়েন্ট ব্লাক মিউজিক কলেজে ভর্তি হন, যখন তার বয়স ছিল ১৭ বছর। পরে তিনি সংক্ষেপে বার্লিনের হুমবোল্ট বিশ্ববিদ্যালয়ের ব্যবসায় প্রশাসনে পড়েন।
২০১৩ সালে তিনি তার আত্বপ্রকাশকারী একক "সোম্মার এম মের" প্রকাশ করেন। ২০১৫ সালে তিনি তার বৈশিষ্ট্য ফিরেন যখন তিনি জামাইকান শিল্পী অমি এর "চিয়ারলিডার" গানটির পুনর্মিশ্রিত করেন। এই এককটি তার জন্য আন্তর্জাতিকভাবে সফলতা বয়ে আনে যা জার্মানিসহ, অষ্ট্রিয়া, বেলজিয়াম (ফ্লেনডার্স এন্ড ওয়ালোনিয়া), কানাডা, মেক্সিকো, ডেনমার্ক, ফ্রান্স, অ্যায়ারল্যান্ড, নেদ্যারল্যান্ডস, স্লোভাকিয়া, সুইডেন, সুইজারল্যান্ড, মার্কিন যুক্তরাজ্য এনং মার্কিন যুক্তরাষ্ট্রের সেরা এককের তালিকায় সবার উপরে উপরে উঠে আসে। এটি তখন মার্কিন যুক্তরাষ্ট্রে জনপ্রিয় বিয়ের নাচের গান ছিল। তিনি ২০১৪ নভেম্বরে তার আরেকটি একক "শাইন"প্রকাশ করেন। ২০১৫ সালের মার্চে তিনি একটি একক "ড্যান্স উইথ মি" প্রকাশ করেন। ২০১৫ সালের এপ্রিলে তিনি রুফাস এবং চাকা খান এর অতুলনীয় "এইন্ট নোবডি" গানটির পুনঃটাইটেলে "এইন্ট নোবডি (লাভস মি বেটার)" এর রিমিক্স প্রকাশ করেন যেখানে কণ্ঠ দেন গায়িকা জেসমিন থম্পসন, (যেটি আগে থম্পসন দ্বারা অাগে গাওয়া হয়েছিল এবং যা তালিকায় স্থান পাওয়া সংস্করণ)। এককটি আন্তর্জাতিক প্যেন-ইউরোপিয়ান জার্মান একক তালিকায় সফলতা পেয়ে যায়। তিনি এখন ইউনিভার্সাল মিউজিক এর সাথে চুক্তিবদ্ধ। ২০১৫ সালের জুলাই মাসে তিনি একটি একক "ঈগল আইস" প্রকাশ করেন। ২০১৭ সালে তিনি ডিজে মাইক উইলিয়ামস্ এর সাথে "ফিল গুড" নামে একটি একক প্রকাশ করেন যেটি স্পিনিন রেকর্ড দ্বারা প্রকাশ পায়।
২০১৫ সালে তিনি ইএফএফ আরম্ভ করেন, যা একটি গানের মানিকজোড় প্রকল্প যা জার্মান গায়ক মার্ক ফ্রোষ্টার এর জন্য, (আসল নাম মার্ক চেওয়ের্টানিয়া, জন্ম ১১ জানুয়ারী ১৯৮৪) যিনি গায়ক হিসেবে এবং ইয়েন ডিজে আর প্রযোজক হিসেবে। এই দুজনের ২০১৫ সালে, ভিয়েনায় একটি অনুষ্ঠানে দেখা হয়েছিল। ইএফএফ ইয়েন এবং ফ্রোষ্টারের কাছে একটা উদ্ঘাত মাত্র। তাদের ইএফএফ হিসেবে অাত্বপ্রকাশকারী একক ছিল "স্টিমিই"যেটি জার্মান একক তালিকায় পরপর তিন সপ্তাহ সবার উপরের অবস্থানে ছিল, তার সাথে অষ্ট্রিয়া এবং সুইজারল্যান্ডের তালিকাতেও স্থান পায়।
লুনানা উপভাষা

লুনানা উপভাষা, তীব্বতীয় ভাষা থেকে উৎপত্তি নেয়া ভুটানের একটি উপভাষা। ভুটানের গাছা [Gasa District] অঞ্চলে মুলত এই ভাষার প্রচলন বেশি। জংখা ভুটানের মুল ভাষা, এরই একটি উপভাষা লুনানা, এবং ইয়াক চারণকারী [মেষপালক] গোষ্ঠীরা এই ভাষায় কথা বলে। ভুটানের উত্তরাঞ্চলের গাছা এলাকায় একটা গ্রাম আছে লুনানা যেখানে এই ভাষার অধিবাসীরা বসবাস করে।
স্যাম কস্টিক

স্যামুয়েল কস্টিক (; জন্ম: ১ জানুয়ারি, ১৮৩৬ - মৃত্যু: ৮ এপ্রিল, ১৮৯৬) ইংল্যান্ডের সারের ক্রয়ডন এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ও আম্পায়ার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়ার প্রতিনিধিত্ব করেছেন তিনি। ডানহাতে ব্যাটিংয়ে দক্ষ ছিলেন স্যাম কস্টিক। এছাড়াও, ডানহাতে মিডিয়াম-ফাস্ট রাউন্ডআর্ম বোলিং করতেন।
১৮৫০-এর দশকে ভিক্টোরিয়ায় স্বর্ণের সন্ধান লাভে আকৃষ্ট হন। এখানে আগমনের পরপরই মেলবোর্ন ক্রিকেট ক্লাবে যোগ দেন। সেখানে তিনি গ্রাউন্ড বোলার হিসেবে নিযুক্ত হন। বার্ষিক £১৫০ পাউন্ডে ঘণ্টাপ্রতি এর সদস্যদেরকে অনুশীলনীতে বোলিং করানো হতো।
১৮৬০ থেকে ১৮৭৬ সময়কালে ভিক্টোরিয়ার পক্ষে ১৮ খেলায় অংশগ্রহণ করেন। ব্যাটসম্যান হিসেবে ৯.৮৪ গড়ে ৩১৫ রান তোলেন। ব্যক্তিগত সর্বোচ্চ ছিল ৩৬। অপরদিকে, ৯.৪১ গড়ে ১০৬ উইকেট দখল করেন। সেরা বোলিং পরিসংখ্যান গড়েন ৯.৬১। এগারোবার ইনিংসে পাঁচ উইকেট ও পাঁচবার খেলায় দশ উইকেট পান তিনি। এছাড়াও, ১৪টি ক্যাচ নিয়েছেন। ১৮৬৯ সালে তাসমানিয়ার বিপক্ষে মাত্র ১ রান দিয়ে ৬ উইকেট দখল করেছিলেন।
ভিক্টোরিয়ার অষ্টাদশ বনাম এইচ. এইচ. স্টিফেনসনের নেতৃত্বাধীন সর্ব-ইংল্যান্ড একাদশের মধ্যকার খেলাটি মেলবোর্নে জানুয়ারি, ১৮৬২ সালে অনুষ্ঠিত হয়। এ খেলাটিই অস্ট্রেলিয়ায় অনুষ্ঠিত প্রথম আন্তর্জাতিক খেলা ছিল। কস্টিক দলের পক্ষে ৮ ও ১১ রান তুলেন ও ৩১ রানে ১ উইকেট লাভ করেন। নম্বরের দিক দিয়ে এগিয়ে থাকলেও দলটি ইনিংসের ব্যবধানে পরাজিত হয়েছিল।
১৮৭৩-৭৪ মৌসুমে ডব্লিউ. জি. গ্রেসের নেতৃত্বাধীন ইংরেজ দল অস্ট্রেলিয়ায় আসে। কস্টিকের বোলিংয়ের পাশাপাশি ব্রান্সবি কুপার ও জন কনওয়ে এবং ফ্রাঙ্ক অ্যালান ও হ্যারি বয়েলের বোলিংয়ের কারণে ভিক্টোরিয়া অষ্টাদশ ইনিংসের ব্যবধানে সফরকারী দলের পরাজয় ঘটে। এ ফলাফল বিস্ময়কর হলেও এক সংবাদদাতা লিখেন যে, সংখ্যাগত দিক দিয়ে এগারোজন ভিক্টোরীয় যদি ইংল্যান্ড একাদশের বিপক্ষে শিশুসূলভ খেলার ফলাফল কি হতো তা কেবলই ভাবনার বিষয়।
সিডনিতে ভিক্টোরিয়া ও নিউ সাউথ ওয়েলসের সম্মিলিত পঞ্চদশের পক্ষে তাকে আউট ঘোষণা করলে দর্শকেরা ক্রিজে অবস্থানের দাবী জানায়। তিনি তাই করলেন, ভুলবশতঃ আম্পায়ার তাকে আউট দিয়েছেন। ক্রিজে তখন তিনজন ব্যাটসম্যান অবস্থান করছিলেন। কস্টিক তার আপত্তি প্রত্যাহারের পূর্ব-পর্যন্ত গ্রেস দলকে মাঠ থেকে তুলে নেন।
ক্রিকেটের ঊষালগ্নে ভিক্টোরিয়ায় অন্যতম ভূমিকা রাখেন স্যাম কস্টিক। ১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার অনুষ্ঠিত টেস্ট ক্রিকেটের ইতিহাসের দ্বিতীয় টেস্টে ৪১ বছর বয়সে আম্পায়ারিত্ব করে স্মরণীয় হয়ে আছেন। ৩১ মার্চ থেকে ৪ এপ্রিল, ১৮৭৭ তারিখ পর্যন্ত অনুষ্ঠিত ঐ টেস্টে তার সাথে পীচের অন্যপ্রান্তে যোগ্য সঙ্গ দিয়েছিলেন সিরিজের উভয় টেস্ট পরিচালনাকারী রিচার্ড বেঞ্জামিন টেরি।
৮ এপ্রিল, ১৮৯৬ তারিখে ৬০ বছর বয়সে অস্ট্রেলিয়ার পশ্চিম মেইটল্যান্ডে কস্টিকের দেহাবসান ঘটে।
শিবরাজ সিং চৌহান

শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তার সাধারণ সম্পাদক হিসেবে দায়িত্ব পালন করেন এবং তার মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন। 
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।
কুয়াইশ বুড়িশ্চর সম্মিলনী উচ্চ বিদ্যালয়

কুয়াইশ বুড়িশ্চর সম্মিলনী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার শিকারপুর ইউনিয়নে অবস্থিত।
১৯৩১ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু নন্দন কুমার বড়ুয়া।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে।
বিগত বছরের পাশের হার ৯৪%।
দ্য গুড মুসলিম

দ্যা গুড মুসলিম তাহমিমা আনামের লেখা একটি উপন্যাস। এটি তার লেখা প্রথম উপন্যাস "আ গোল্ডেন এজ" এর পরিশিষ্ট। এই গল্পে একটি যুদ্ধের বিশ্বাস ও পরিবারকে দেখানো হয়েছে।
দেরাদুন বিমানবন্দর

দেরাদুন বিমানবন্দর (আইএটিএ: ডিইড, আইসিএও: ভিআইডিএন) ভারতের রাজ্য উত্তরাখণ্ডের দেরাদুনের ২২ কি.মি. (১২ নমিঃ ১৪ মাইল) দক্ষিণ-পূর্বের একটি অভ্যান্তরিন বিমানবন্দর । হিমালয় পর্বতমালার তলদেশে নিক্ষিপ্ত, বিমানবাহিনী বৃহত্তর বিমানবন্দর সংযোজন করার জন্য একটি রানওয়ে এক্সটেনশন পরে ৩০ মার্চ ২০০৮ বাণিজ্যিক বাণিজ্যিক চালু। ফেব্রুয়ারি ২০০৯ এ একটি নতুন টার্মিনাল বিল্ডিং উদ্বোধন করা হয়েছিল। ঋষিকেশ থেকে ২০ কিমি (১২ মাইল) এবং হরিদ্বার থেকে ৩০ কিলোমিটার (১৯ মাইল) অবস্থিত বিমানবন্দরটি এই অঞ্চলের সহজেই প্রবেশ করতে পারে। এটি ঋষিকেশে থেকে প্রায় ২০ মিনিট এবং দেরাদুন থেকে হরিদ্বার পর্যন্ত ৪৫ মিনিটের পথ।
২০১৩ সালের উত্তরাখণ্ড বন্যার সময় কেদারনাথ এবং আশেপাশের তীর্থযাত্রীদের স্থানান্তরের জন্য জেলি গ্র্যান্ট বিমানবন্দর অভিযান কেন্দ্র হিসেবে কাজ শুরু করে।বিমানবন্দর, যা প্রতিদিন 16 টি উড়োজাহাজ পরিচালনা করে, কয়েকদিনের মধ্যেই ইন্ডিয়ান এয়ার ফোর্স বিমান, চার্টার্ড ফ্লাইট এবং প্রাইভেট জেটগুলি ভিআইপিদের বহনকারী বিমান সংস্থা গুলি কয়েক দিনের মধ্যে বিমানের ১০০ জনের বেশি যাত্রী পরিচালনা করতে থাকে।
মুম্বাই ও আহমেদাবাদ গন্তব্যের জন্যে ইন্ডিগো ২,১০০ মি টেকঅফ দৈর্ঘ্যের এ৩২০ ও ১,৯০০ মি টেকঅফ দৈর্ঘ্যের এ৩২০নিও বিমান পরিচালনা করে। এছাড়া এটিআর ৭২ ও ডি হ্যাভিল্যান্ড কানাডা ড্যাশ ৮ টার্বোপ্রপ বিমান পরিচালিত হয়।
ইন্ডিয়ান টর্টয়েস্‌সেল

ইন্ডিয়ান টর্টয়েস্‌সেল (বৈজ্ঞানিক নাম: "Aglais caschmirensis(Kollar)") এক প্রজাতির মাঝারী আকারের প্রজাপতি যার শরীর এবং ডানা বাদামী বর্ণের যাতে কমলা, কালো এবং হলুদ বর্ণের আধিক্য দেখা যায়। এরা নিমফ্যালিডি পরিবার এবং নিমফ্যালিনি উপগোত্রের সদস্য।
ভারতে প্রাপ্ত ইন্ডিয়ান টর্টয়েস্‌সেল এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠ সামানের ডানায় কোস্টার বেসাল অর্দ্ধ ফ্যাকাশে বাদামী ও ঈষৎ হলুদ সরু ডোরাযুক্ত। টার্মেন ও ফ্যাকাশে বাদামী এবং ভিতরের দিকে একটি সরু কালচে বাদামী বন্ধনী দ্বারা সীমায়িত। উক্ত কালচে বাদামী বন্ধনীটি দীর্ঘ একসারি কালো অর্দ্ধচন্দ্রাকৃতি ছোপযুক্ত এবং কোস্টাল প্রান্ত থেকে উৎপন্ন হয়ে প্বার্শপ্রান্তরেখার সাথে প্রায় সমান্তরাল ভাবে টর্নাস পর্যন্ত বিস্তৃত। উক্ত কালচে বাদামী বন্ধনী ও সরু কালো সাবটার্মিনাল রেখার মধ্যবর্তী অংশে শীর্ষবিন্দু থেকে টর্নাস পর্যন্ত বিস্তৃত একসারি অর্দ্ধচন্দ্রাকৃতি সরু সাদা দাগ বর্তমান। টার্মিনাল রেখাটি কালো এবং খুব সরু। ডানার বেস অথবা গোড়ার দিকে অঞ্চল এবং ১ক ও ১ নং ইন্টারস্পেস মধ্যস্থ স্থান পিছনের দিকে বাদামী এবপ্নগ সোনালী আঁশ এ ছাওয়া। ডানার বাকী অংশ উপরের ভাগে হলুদ এবং নিম্নভাগে কমলা এবং লালের মিশ্রণ। সেল এর একদম গোড়ার অংশ কালচে বাদামী, তারপরে লম্বাটে একটি কমলা লাল পটি যুক্ত এবং শেষ ভাগে হলুদ। ডিসকো সেলুলার অংশটিও হলুদ। সেল এর মধ্যভাগে আড়াআড়ি ভাবে একটি চওড়া কালো তেরচা বন্ধনী বিদ্যমান। সেল এর শেষভাগে এবং ডিসকোসেলুলার অংশকে স্পর্শ করে একটি অধিকতর চওড়া কালো বন্ধনী কোস্টা থেকে ৪ নং শিরা অবধি তেরচা ভাবে অবস্থিত। ডিসকাল অংশে উপরদিকে কোস্টাল প্রান্ত থেকে ৫নং শিরা অবধি বিস্তৃত তৃতীয় একটি চওড়া তেরচা কালো বন্ধনী চোখে পড়ে, যার ঠিক পরেই এবং শীর্ষকোণ এর আগে একটি তীর্যক লম্বাটে সাদা ছোপ লক্ষ্য করা যায়। উক্ত ৩টি কালো বন্ধনীই নিম্নভাগে গোলাকৃতি। ডিসকাল অংশের নিচের দিকে একটি বড় ডিম্বাকৃতি কালো ছোপ এবং এর পাশেই ১নং ইন্টারস্পেসে একটি ইষদ হলুদ লম্বাটে ছোপ বিদ্যমান। ইষদ হলুদ ছোপটির উপরে ডানদিক ঘেঁষে ২ এবং ৩ নং ইন্টারস্পেসে দুটি প্রায় গোলাকৃতি ছোট কালো ছোপ দেখা যায়।
ডানকুনি জংশন রেলওয়ে স্টেশন

হাওড়া-বর্ধমান কর্ড, হাওড়া-বর্ধমান মাইন লাইনের তুলনায় হাওড়া থেকে বর্ধমানের একটি ছোট লাইনটি ১৯১৭ সালে নির্মিত হয়েছিল। ১৯৩২ সালে কলকাতার কর্ড লাইনটি নির্মিত হয়েছিল উইলিংডন ব্রিজের উপর, যেটি দমদম ও ডানকুনি শহরকে যুক্ত করেছিল।
হাওড়া-বর্ধমান কর্ড লাইন ১৯৬৪-৬৬ সালে বৈদ্যুতিকরন করা হয়।
ডানকুনিতে ডিজেল কম্পোনেন্ট ফ্যাক্টরিতে ট্রায়ালের উৎপাদন শুরু হয়েছে। ৮৪.২১ কোটি টাকা ব্যায়ে নির্মিত ফ্যাক্টরিটি, ২৮ মে ২০১২ তারিখে পশ্চিমবঙ্গের মুখ্যমন্ত্রী মমতা ব্যানার্জ্জী উদ্বোধন করেন। ডিজিটাল লোকোমোটিভ ওয়ার্কসে উপাদান দ্রব্য সরবরাহ করা হচ্ছে বর্তমানে।
এর নির্মাণ খরচ ২৭০.৭৭ কোটি টাকা। লোকাল কম্পোনেন্ট ফ্যাক্টরীটি নির্মাণ কাজ চলছে। 
একটি প্রকল্প ডানকুনি মালের ইয়ার্ডের পুনর্নির্মাণ এবং ডানকুনি মালবাহী ইয়কড হিসাবে এটি নির্মাণের কাজ করছে।এটি একটি বহুমুখি-উদ্দেশ্য মালবাহী টার্মিনাল হবে যা এক জায়গায় সমগ্র মালবাহী রেল একত্রিত হবে।এটি হাওড়া, শিয়ালদহ, শালিমার ও চিৎপুর ইয়ার্ডের চাপ হ্রাস করবে।
১৮৩৯ কিলোমিটার দীর্ঘ পূর্ব ডেডিকেটেড ফ্রেড করিডোর ডানকুনি থেকে লুধিয়ানা পর্যন্ত নির্মাণের প্রস্তাবিত হয়েছে।
বাসেল খারতাবিল

বাসেল খারতাবিল (১৯৮১ - ২০১৫) (), একজন ফিলিস্তিনী সিরিয়ান, সাংস্কৃতিক আন্দোলনের কর্মী, প্রযুক্তিবিদ, ক্রিয়েটিভ কমন্স প্রচারক, যিনি উইকিপিডিয়া সহ বিভিন্ন ওপেন সোর্স প্রকল্পে সক্রিয় ছিলেন। সিরিয়ার আসাদ সরকার তাকে বহুদিন বন্দী রাখার পর গোপনে হত্যা করে।
বাসেল খারতাবিল দামেস্কতে জন্মগ্রহণ করেছিলেন। তিনি বহু বছর ধরে সিরিয়ায় জনগণের কাছে অনলাইনে প্রবেশাধিকার সম্প্রসারণ এবং উন্মুক্ত জ্ঞান ছড়িয়ে দেবার জন্য একটি গুরুত্বপূর্ণ ভূমিকা পালন করেছিলেন। ব্লগ লেখা ও উইকিপিডিয়াতে গুরুত্বপূর্ণ অবদান রাখেন বাসেল। দেশের পুরাতত্ত্ব, প্রত্নতত্ত্ব ও শিল্প সংক্রান্ত গবেষণায় তার ভূমিকা ছিল। ২০১২ সালের ১৫ মার্চ মাসে তাকে গ্রেপ্তার করে কোনো অজ্ঞাত স্থানে নিয়ে যাওয়ার পরে আর কোনো সংবাদ পাওয়া যায়নি। এই ওয়েব ডেভেলপার ও সক্রিয় উইকিপিডিয়ানের মুক্তির দাবীতে বিশ্বের নানা দেশের গণতান্ত্রিক মানুষ সক্রিয় হন। একটি সূত্র গোপনে তার স্ত্রী নুরা গাজিকে জানায় যে তার বাসেলকে মৃত্যুদণ্ডে দণ্ডিত করা হয়েছে, কিন্তু অতিরিক্ত কোনও তথ্য জানাতে পারে নি। বাসেল এর অবস্থান এবং প্রকৃত অবস্থা অজানা ছিল দেশবাসীর কাছে।
বাসেলকে এক জেল থেকে আরেক জেলে বহুবার পাঠানো হয় কড়া নিরাপত্তা ও গোপনীয়তার সাথে। সামরিক প্রহরায় তার ওপর অত্যাচারও করা হয়। আদরা জেলে থাকাকালীন তিনি পরিবার ও বন্ধুদের একটি চিঠি পাঠাতে সক্ষম হন। ২০১২ সালের জুলাই মাসে তার বন্দী হওয়ার খবর পাওয়া গেলে পৃথিবী জোড়া প্রতিবাদ ধ্বনিত হয়। নামকরা অন্তর্জাল সংস্থা, মোজিলা, উইকিপিডিয়া গ্লোবাল ভয়েস প্রমুখ কোম্পানি তার মুক্তির দাবীতে সিরিয়ান সরকারকে চিঠি লেখেন।
২০১৭ সালে শেষ পর্যন্ত জানতে পারা যে ২০১৫ সালেই বাসেলের মৃত্যুদণ্ড কার্যকর করা হয়।
আতাউর রহমান

আতাউর রহমান (জন্ম ১৮ জুন ১৯৪১) হলেন একজন বাংলাদেশী মঞ্চ ও টেলিভিশন অভিনেতা, মঞ্চ নির্দেশক এবং লেখক। তিনি বাংলাদেশের স্বাধীনতা যুদ্ধ পরবর্তী মঞ্চনাটক আন্দোলনের অগ্রদূত। মঞ্চনাটকে তার অবদানের জন্য তিনি ২০০১ সালে একুশে পদক এবং ২০২১ সালে সর্বোচ্চ জাতীয় সম্মাননা স্বাধীনতা পুরস্কারে ভূষিত হন।
আতাউর রহমান ১৯৪১ সালের ১৮ জুন তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নোয়াখালী জেলায় জন্মগ্রহণ করেন। তার পিতা ছিলেন কলকাতার প্রেসিডেন্সি কলেজের স্নাতক। তার মাতাও সংস্কৃতিমনা ছিলেন। তার মায়ের কাছেই তিনি বাইরের বই পড়ার শিক্ষা লাভ করেন। তার শৈশব কাটে নোয়াখালীতে তার মামার বাড়িতে। সেখানেই তিনি প্রথম জুল ভার্ন রচিত "টুয়েন্টি থাউজেন্ড লিগস আন্ডার দ্য সি" পড়েন। পাশাপাশি রবীন্দ্রনাথ ঠাকুরের কাব্য, উপন্যাস, ছোটগল্প, শরৎচন্দ্র চট্টোপাধ্যায় রচনাবলি, বঙ্কিমচন্দ্র চট্টোপাধ্যায় রচনাবলির সাথে পরিচিত হন।
আতাউর রহমান চট্টগ্রাম কলেজিয়েট স্কুল থেকে মাধ্যমিক এবং চট্টগ্রাম কলেজ থেকে উচ্চ মাধ্যমিক পাস করেন। পরে ১৯৬৫ সালে ঢাকা বিশ্ববিদ্যালয় থেকে মৃত্তিকা বিজ্ঞান বিষয়ে এমএসসি ডিগ্রি অর্জন করেন।
বিশ্ববিদ্যালয় থেকে বের হওয়ার পর তার বন্ধু জিয়া হায়দার আমেরিকার ইস্ট ওয়েস্ট সেন্টার থেকে পাস করে দেশে এসে তাকে মঞ্চনাটক করার প্রস্তাব দেন। ১৯৬৮ সালে ফজলে লোহানীর বাড়িতে প্রতিষ্ঠিত হয় "নাগরিক নাট্য সম্প্রদায়"। তিনি হন এর প্রতিষ্ঠাতা সাধারণ সম্পাদক। পছন্দমত মৌলিক নাটক না পাওয়ায় প্রথম নাটক মনস্থ করতে কয়েক বছর সময় লেগে যায়। ১৯৭২ সালে রহমান তার প্রথম নাটকের নির্দেশনা প্রদান করেন। তার নির্দেশিত প্রথম মঞ্চনাটক মাইকেল মধুসূদন দত্ত রচিত প্রহসন "বুড়ো শালিকের ঘাড়ে রো"-এ অভিনয় করেন লাকি ইনাম, আবুল হায়াত, ইনামুল হক, আলী যাকের, ও ফখরুল ইসলাম। পরের বছর ১৯৭৩ সালে তিনি বাদল সরকার রচিত এবং আলী যাকের পরিচালিত "বাকি ইতিহাস" মঞ্চনাটকে অভিনয় করেন। এটি ছিল নাগরিক নাট্য সম্প্রদায়ের হয়ে তার প্রথম অভিনয়। এটি ছিল বাংলাদেশে প্রথম দর্শনীর বিনিময়ে নাট্য প্রদর্শনী।
রহমান ৩৫টির বেশি মৌলিক এবং অন্য ভাষা থেকে অনুবাদ করা মঞ্চনাটকের নির্দেশনা দিয়েছেন। এর মধ্যে উল্লেখযোগ্য হল "গ্যালিলিও", "পায়ের আওয়াজ পাওয়া যায়", "রক্তকরবী", "বাংলার মাটি বাংলার জল", "নারীগণ", "ঈর্ষা", "অপেক্ষমাণ", এবং "ওয়েটিং ফর গোডো"।
রহমান বাংলাদেশ সেন্টার অব দ্য ইন্টারন্যাশনাল থিয়েটার ইনস্টিটিউটের সাধারণ সম্পাদক এবং পরে সভাপতি পদে দায়িত্ব পালন করেন। তিনি সভাপতি থাকাকালীন ২০১১ সালের মে মাসে ১০ দিন ব্যাপী ১ম ঢাকা আন্তর্জাতিক থিয়েটার উৎসবের আয়োজন করেন। তিনি বাংলাদেশ গ্রুপ থিয়েটার ফেডারেশনে প্রাক্তন সভাপতি ছিলেন।
মঞ্চের পাশাপাশি রহমান কবিতা লিখেন। তার লেখা কয়েকটি কবিতা হল লেখা 'স্বপ্নের পাহাড়', 'রাতদিন', 'ভালো আছি'।
১৭ই আগস্ট ২০১৯ সালে তিনি আওয়ামীলীগের উপদেষ্টা পরিষদের সদস্য নির্বাচিত হন।
আতাউর রহমানের এক পুত্র এবং এক কন্যা রয়েছে। পুত্রের নাম শাশ্বত চৌধুরী। তার জীবনে প্রভাব বিস্তারকারী দুটি বই হল "ওয়েটিং ফর গোডো" এবং "জোরবা দ্য গ্রিক"। রহমান রবীন্দ্র সঙ্গীতের অনুরাগী। তার কাছে ১৯০৮ সাল থেকে এ পর্যন্ত যত রবীন্দ্র সঙ্গীত রেকর্ড হয়েছে তার একটি বড় সংগ্রহ আছে।
সর্বোচ্চ-বিক্রি সঙ্গীত শিল্পী তালিকা

এই তালিকায় মূলত ৭.৫ কোটি (৭৫ মিলিয়ন) বা ততোধিক রেকর্ড বিক্রয়ের দাবিকৃত সঙ্গীত শিল্পীদের অর্ন্তভূক্ত করা হয়েছে। নিচে তালিকাভুক্ত শিল্পীদের দাবিকৃত বিক্রয় পরিসংখ্যানের সাথে তাদের মোট প্রত্যয়িত এককগুলি তালিকাবদ্ধ হয়েছে, এবং সর্বাধিক পরিমাণ দাবিকৃত বিক্রয় সহ শিল্পীরা তালিকার শীর্ষে স্থান পেয়েছে। দুই বা ততোধিক শিল্পীর দাবিযুক্ত বিক্রয় পরিসংখ্যান সমপরিমান হবার সার্থে প্রত্যায়িত একক অনুযায়ী তাদের তালিকাভুক্ত করা হয়েছে। দাবিকৃত বিক্রয় পরিসংখ্যান এবং প্রদত্ত উৎসগুলির মধ্যে প্রমাণিত মোট এককগুলির (প্রতিটি দেশের জন্য) মধ্যে অ্যালবাম, একক, সংকলন-অ্যালবাম, সঙ্গীত ভিডিওগুলির পাশাপাশি একক এবং পূর্ণদৈর্ঘ্যের অ্যালবামগুলির বিক্রয় অন্তর্ভুক্ত রয়েছে। বিক্রয় সংখ্যাগুলি, যেমন সাউন্ডস্ক্যান থেকে প্রাপ্ত, যা কখনও কখনও "বিলবোর্ড" ম্যাগাজিনে প্রকাশিত হয়, প্রত্যয়িত এককগুলির কলামে অন্তর্ভুক্ত হয় নি। , বিক্রয় পরিসংখ্যান দাবী এবং প্রত্যয়িত একক উভয়ের ভিত্তিতে, দ্য বিটল্‌সকে সর্বাধিক বিক্রি ব্যান্ড হিসাবে বিবেচনা করা হয়। মাইকেল জ্যাকসন বিক্রয় দাবির ওপর ভিত্তি করে সর্বাধিক বিক্রিত স্বতন্ত্র শিল্পী হিসাবে বিবেচিত এবং প্রত্যয়িত এককগুলির ভিত্তিতে রিয়ানা সর্বাধিক বিক্রিত স্বতন্ত্র শিল্পী।
সমস্ত শিল্পী এই তালিকায় অন্তর্ভুক্ত।
হাটহাজারী পার্বতী মডেল সরকারি উচ্চ বিদ্যালয়

হাটহাজারী পার্বতী মডেল সরকারি উচ্চ বিদ্যালয় বাংলাদেশের চট্টগ্রাম জেলার হাটহাজারী উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৯১৪ খ্রিষ্টাব্দে প্রতিষ্ঠিত হয় এবং ১১ এপ্রিল, ২০১৮ খ্রিষ্টাব্দে জাতীয়করণ করা হয়।
প্রতিষ্ঠানটি চট্টগ্রাম জেলার হাটহাজারী পৌরসভায় অবস্থিত।
১৯১৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়।
বিদ্যালয় পরিচালনার জন্য উপজেলা নির্বাহী কর্মকর্তা জনাবা ইশরাত জাহান পান্নাকে সভাপতি করে ১২ জন বিশিষ্ট একটি পরিচালনা পরিষদ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দুই হাজারেরও অধিক শিক্ষার্থী অধ্যয়নরত আছে।
আঞ্জুমান আরা বেগম

আঞ্জুমান আরা বেগম (১১ জানুয়ারি ১৯৪২ - ২৯ মে ২০০৪) ছিলেন একজন বাংলাদেশী সঙ্গীতশিল্পী। তিনি চলচ্চিত্র, টেলিভিশন এবং মঞ্চের গানে কণ্ঠ দিয়েছেন। সঙ্গীতে অবদানের জন্য বাংলাদেশ সরকার তাকে ২০০৩ সালে একুশে পদকে ভূষিত করে।
বেগম ১৯৪২ সালের ১১ জানুয়ারি বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) বগুড়া জেলায় জন্মগ্রহণ করেন। তার পিতা কাসিরউদ্দিন তালুকদার বাংলাদেশের স্বাধীনতা যুদ্ধ চলাকালীন ১৯৭১ সালের ২৯ মে নিহত হয় এবং তার মাতা জিয়াউন্নাহার তালুকদার। তার বড়বোন জেব-উন-নেসা জামাল একজন গীতিকার ছিলেন এবং আরেক বোন মাহবুব আরা রেডিও ও টেলিভিশনের শিল্পী ছিলেন। সঙ্গীতশিল্পী জিনাত রেহানা তার ভাগ্নি এবং উপমহাদেশের প্রখ্যাত সঙ্গীতশিল্পী রুনা লায়লা তার চাচাতো বোন। আঞ্জুমান ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতক সম্পন্ন করেন
বেগম ১৯৫৮ সালে ষোল বছর বয়সে প্রথম চলচ্চিত্রে নেপথ্য গানে কণ্ঠ দেন। ১৯৬২ সালে তিনি এহতেশাম পরিচালিত উর্দু ভাষার "চান্দা" চলচ্চিত্রের ""চান্দনী ভিগি ভিগি হাওয়া"" গানে কণ্ঠ দেন। গানটি তখন ব্যাপক জনপ্রিয়তা লাভ করে।১৯৬৪ সালে তিনি সুভাষ দত্ত পরিচালিত "সুতরাং" চলচ্চিত্রের ""তুমি আসবে বলে
"" গানে কণ্ঠ দিয়েছেন। গানটির গীতিকার প্রখ্যাত কথাসাহিত্যিক সৈয়দ শামসুল হক এবং সুরকার সত্য সাহা। এটি সৈয়দ হকের লেখা প্রথম গান। সালের সুভাষ দত্ত পরিচালিত "আয়না ও অবশিষ্ট" চলচ্চিত্রে ""আকাশের হাতে আছে একরাশ নীল"" গানে কণ্ঠ দিয়েছেন। গানটির রচয়িতা গাজী মাজহারুল আনোয়ার এবং সুর দেন সত্য সাহা। এটি বাংলাদেশের জনপ্রিয় চলচ্চিত্রের গানের একটি। তার গাওয়া অন্যান্য উল্লেখযোগ্য গানসমূহ হল ""কে স্মরণের প্রান্তরে"", ""খোকনসোনা"", ""বৃষ্টি যখন"" এবং ""সাথী রঙের""।
বেগম ১৯৬৪ সালে বাংলাদেশ টেলিভিশনে প্রচারিত প্রথম গানে কণ্ঠ দেন।
আঞ্জুমান আরা বেগম মাসুদ আলম সিদ্দিকীর সাথে বিবাহবন্ধনে আবদ্ধ হন। তার পুত্র তারিক মাশরুর দ্য ডেইলি স্টারের উপ-সম্পাদক এবং কন্যা উমানা এ্যাঞ্জেলিন এশিয়া প্যাসিফিক ইউনিভার্সিটির লেকচারার।
বেগম ২০০৪ সালের ২৯ মে নিউমোনিয়ায় আক্রান্ত হয়ে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। ঢাকার ধানমন্ডির মসজিদ-এ-তাকওয়ায় তার জানাজার নামাজ অনুষ্ঠিত হয়। তাকে ঢাকার বনানী কবরস্থানে দাফন করা হয়।
আনোয়ার উদ্দিন খান

আনোয়ার উদ্দিন খান (৪ জুন ১৯৩৫ - ২ আগস্ট ২০০০) ছিলেন একজন বাংলাদেশী সঙ্গীতশিল্পী, সঙ্গীত পরিচালক এবং গীতিকার। তিনি বেতার, টেলিভিশন, বেসিক ডিস্ক এবং চলচ্চিত্রের গানের সঙ্গীত পরিচালনা এবং গানে কণ্ঠ দিয়েছেন। সঙ্গীতে তার অবদানের জন্য বাংলাদেশ সরকার ২০০৫ সালে তাকে মরণোত্তর একুশে পদকে ভূষিত করে।
আনোয়ার খান ১৯৩৫ সালের ৪ জুন তৎকালীন পূর্ব বাংলার (বর্তমান বাংলাদেশ) রাজবাড়ী জেলায় জন্মগ্রহণ করেন। তার পিতা আকবর আলী খান। আনোয়ার ১৯৫২ সালে মুসলিম হাইস্কুল থেকে প্রথম বিভাগে ম্যাট্রিকুলেশন পাস করেন। পরবর্তীতে ঢাকা বিশ্ববিদ্যালয় থেকে অর্থনীতিতে এমএ ডিগ্রি অর্জন করেন।
খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র "অপরাজিতা"। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল "বাল্যবন্ধু", ও "মায়ার সংসার" (১৯৬৯)। এছাড়া তিনি "ময়না মতি" (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"।
আনোয়ার সুলতান আরা বেগম লিলিকে বিয়ে করেন। তাদের একমাত্র কন্যা আরজিনা খান টুম্পা। আনোয়ার খান ২০০২ সালের ২ আগস্ট মৃত্যুবরণ করেন।
কাফির লেবু

কাফির লেবু যাকে ইংরেজিতে অনেকসময় ম্যাকরুট লাইম অথবা মরিশাস পাপেডা নামে ডাকা হয়, এক ধরনের লেবুজাতীয় ফল যার আদিনিবাস হচ্ছে বাংলাদেশ, ভারত, নেপাল, ইন্দোনেশিয়া, মালয়েশিয়া, থাইল্যান্ড এবং ফিলিপাইন সহ উষ্ণমণ্ডলীয় অঞ্চল। এর ফল এবং পাতা দক্ষিণ এশীয় রন্ধনশৈলীতে এবং নির্যাস তেল সুগন্ধি শিল্পে ব্যবহৃত হয়। এই গাছের পাতা চটকালে লেবুর গন্ধ পাওয়া যায়।
ইংরেজিভাষায় এই লেবুকে কাফির লাইম, ম্যাকরুট লাইম বলে ডাকা হয়। কাফির নামকরণের উৎস অনিরুপিত, সাধারণত মুসলমানগণ অমুসলিম বোঝাতে কাফির শব্দ ব্যবহার করে থাকে। আর এই লেবুটি অমুসলিম প্রধান অঞ্চলে জন্মে থাকে বলে এরকম নামকরণ হয়ে থাকতে পারে। কিন্তু এর পেছনে কোন জোরালো প্রমাণ নেই।
এর বৈজ্ঞানিক নাম সিট্রাস হিস্ট্রিক্স। এটা ইন্দোনেশিয়ায় জেরুক লিমাও এবং ফিলিপাইনে কাবুয়াও নামে পরিচিত। লাগুনা প্রদেশের কাবুয়াও শহরের নাম এই ফলের নামে নামকরণ করা হয়েছে।
কাফির লেবুর গাছ কাঁটাযুক্ত ঝোঁপজাতীয়, ৬ থেকে ৩৫ ফুট উঁচু, সুগন্ধিত, বিশেষ আকৃতির পাতাবিশিষ্ট। ফলের খোসা অমসৃণ, কাঁচা অবস্থায় সবুজ এবং পরিপক্ব দশায় হলুদ রঙের হয়। বাহ্যিক চেহারা এবং ছোট আকারের কারণে একে সহজে আলাদা করা যায়। ফলের প্রস্থ ৪ সেন্টিমিটার।
এই গাছের সব থেকে বহুল ব্যবহৃত অংশ হলো পাতা যা তাজা, শুকনো বা হিমায়িত অবস্থায় ব্যবহার করা হয়। থাই ও লাও রন্ধনশৈলীতে টম ইয়ামের মত খাবার প্রস্তুতিতে পাতা ব্যবহৃত হয়। কম্বোডীয় রন্ধনশৈলীতে কুরুয়েং তৈরিতে পাতা ব্যবহৃত হয়। ভিয়েতনামী রন্ধনশৈলীতে মুরগী রান্নায় স্বাদ বাড়াতে এবং শামুক সিদ্ধের সময় অস্বস্তিকর গন্ধ দূর করতে কাফির লেবুর পাতা ব্যবহার করা হয়।
ইন্দোনেশীয় রন্ধনশৈলীতে (বিশেষ করে বালি রন্ধনশৈলী ও জাভা রন্ধনশৈলী) সত আয়াম খাবার প্রস্তুতিতে এবং মুরগী ও মাছের তরকারিতে ইন্দোনেশীয় তেজপাতার সাথে কাফির লেবুর পাতা ব্যবহার করা হয়। দক্ষিণ ভারতীয় রন্ধনশৈলী, মালয়েশিয় রন্ধনশৈলী এবং বর্মী রন্ধনশৈলীতে কাফির লেবুর পাতা ব্যবহৃত হয়।
লাও এবং থাই তরকারির ঝোলে সুগন্ধি আনতে লেবুর খোসা ব্যবহার করা হয়। ক্রিয়োল রন্ধনশৈলীতে ফলের রস ব্যবহার করা হয়। কম্বোডীয় রন্ধনশৈলীতে পুরো ফলটিকে খাওয়ার জন্য ক্রিস্টালাইজ করা হয়।
কিছু এশীয় দেশে এই ফলের রস এবং খোসাবাটা প্রথাগত চিকিৎসা ব্যবস্থায় ব্যবহার করা হয়। শ্যাম্পুতে লেবুর রস ব্যবহার করা হয়। বিশ্বাস করা হয় এটা মাথার উকুন মেরে ফেলে।
থাইল্যান্ডে ফলের রস কাপড় ও চুলের পরিষ্কারক হিসেবে ব্যবহার করা হয়। কম্বোডিয়ায় ধর্মীয় অনুষ্ঠানে লেবুর টুকরো মেশানো পানি পরিবেশন করা হয়।
টম ডলারি

হোরেস এডগার ডলারি (; জন্ম: ১৪ অক্টোবর, ১৯১৪ - মৃত্যু: ২০ জানুয়ারি, ১৯৮৭) বার্কশায়ারের রিডিং এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, ঘরোয়া প্রথম-শ্রেণীর কাউন্টি ক্রিকেটে ওয়ারউইকশায়ারের প্রতিনিধিত্ব করতেন টম ডলারি। দলে তিনি মূলত ডানহাতি ব্যাটসম্যানের দায়িত্ব পালন করতেন।
রিডিং বিদ্যালয়ে অধ্যয়ন করেন। ১৫ বছর বয়সে মাইনর কাউন্টিজ ক্রিকেটে বার্কশায়ারের প্রতিনিধিত্ব করেন তিনি।
১৯৩৪ সালে ওয়ারউইকশায়ারের পক্ষে যোগ দেন। ১৯৫৫ সালে অবসরগ্রহণের পূর্ব-পর্যন্ত দলের প্রধান মেরুদণ্ড ছিলেন তিনি। মাঝারিসারিতে ব্যাটিংয়ে নামতেন। ১৯৩৫ থেকে ১৯৫৫ সময়কালে ধারাবাহিকভাবে পনেরটি প্রথম-শ্রেণীর মৌসুমে সহস্রাধিক রান সংগ্রহ করেন।
১৯৫২ সালে ডলারি তার সর্বোচ্চ ইনিংস ২১২ রান তুলেন লিচেস্টারশায়ারের বিপক্ষে। মাঠে তিনি মূলত কভার অঞ্চলে অবস্থান করতেন। পরবর্তীতে স্লিপে ও ১৯৪৭ সালের অর্ধেক মৌসুম উইকেট-রক্ষকের ভূমিকায় অবতীর্ণ হন।
১৯৪৮ সালে যৌথভাবে ওয়ারউইকশায়ারের অধিনায়কের দায়িত্ব পালন করেন। পরের বছর একাকী এ দায়িত্বে ছিলেন যা পরবর্তী সাত মৌসুম পর্যন্ত চলমান ছিল। ১৯৫১ সালে কাউন্টিকে ১৯১১ সালের পর তাদের প্রথম কাউন্টি চ্যাম্পিয়নশীপের শিরোপা বিজয়ে নেতৃত্ব দেন যা কেবলমাত্র দ্বিতীয়বারের মতো ছিল।
লিচেস্টারশায়ারের লেস বেরি’র পর দ্বিতীয় পেশাদার খেলোয়াড় হিসেবে বিংশ শতাব্দীতে কাউন্টি ক্লাবকে পরিচালনা করার সুযোগ পেয়েছেন। ১৯৩৫ সালে ইউয়ার্ট অ্যাস্টিল লিচেস্টারশায়ারকে এক মৌসুম অধিনায়কত্ব করলেও তখন কোন শৌখিন খেলোয়াড় এ দায়িত্ব নিতে রাজী ছিলেন না।
টেস্ট ক্রিকেটে তুলনামূলকভাবে কম সফলতা লাভ করেন ডলারি। ১৯৪৭ থেকে ১৯৫০ সময়কালে ইংল্যান্ডের পক্ষে চারবার অংশগ্রহণ করেন। সাত ইনিংসে তিনি মাত্র ৭২ রান তুলতে পেরেছিলেন।
১৯৫২ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। মূলত ১৯৫১ সালে চ্যাম্পিয়নশীপের শিরোপা বিজয়ে প্রথম পেশাদার ক্রিকেটার হিসেবে তার অনবদ্য প্রচেষ্টার কারণেই এ স্বীকৃতি দেয়া হয়েছিল।
ডলারি’র নীতিবোধ খ্যাতির তুঙ্গে পৌঁছে। প্রথম-শ্রেণীর ইংরেজ ক্রিকেটে পেশাদার অধিনায়কদের মধ্যে তিনি অন্যতম ছিলেন ও নিশ্চিতভাবেই সফলতম অধিনায়কদের একজনরূপে স্বীকৃতি পেয়েছেন।
উইজডেন মন্তব্য করে যে, অধিনায়ক হিসেবে স্বাতন্ত্র্যতাবোধই তার সফলতার মূল কারণ ছিল। এতে বলা হয়: তিনি স্বভাবজাত অধিনায়ক হিসেবে মাঠ ও মাঠের বাইরে উভয় স্থানেই তার দক্ষতার বহিঃপ্রকাশ ঘটিয়েছেন। তিনি সর্বদাই আত্মবিশ্বাসে পরিপূর্ণ দলকে একত্রিত অবস্থায় রাখতেন। বিশেষ করে মাঠে প্রতিপক্ষের দূর্বলতা চিহ্নিতকরণে তিনি অতুলনীয় ছিলেন। ডলারি বিশ্বাস করতেন যে, পেশাদার অধিনায়ক হিসেবে দলে অবস্থান করে তার সঙ্গীদের চেয়ে পৃথকভাবে অবস্থানকারী শৌখিন খেলোয়াড়দেরকে জানা অবশ্যম্ভাবী। পাশাপাশি তিনি বলেন যে, মাঝে-মধ্যেই তিনি ড্রেসিং-রুমে খেলা শুরুর পূর্বে পা রাখতেন ও কোন বোলারের ক্রীড়াশৈলী ভালো অবস্থানে রয়েছে তা যাচাই করতেন।
ক্রিকেট খেলা থেকে অবসর নেয়ার পর টম ও তার স্ত্রী জিন এজবাস্টন গল্ফ ক্লাবের স্টুয়ার্ডের ভূমিকায় অবতীর্ণ হয়েছিলেন। তাদের নাতি অ্যাবি এপ্রিল, ২০০৯ সালে ওয়ারউইকশায়ার ও ইংরেজ টেস্ট ক্রিকেটার জোনাথন ট্রটের সাথে পরিণয়সূত্রে আবদ্ধ হন।
মেডিলিন বেইলি

মেডিলিন বেইলি (জন্ম "মেডিলিন ওল্ড"; ২ সেপ্টেম্বর ১৯৯২)একজন মার্কিন গায়িকা এবং গীতিকার। তিনি কতিপয় কিছু অ্যালবাম প্রকাশ করেছেন যেগুলোর মধ্যে তার করা কিছু গানের কভার অ্যালবাম এবং একটি নিজের স্বত্ববান গানের ইপি বা ছোট অ্যালবাম "অয়াইজার", যেটি প্রকাশ করা হয় ২০১৬ সালে। বেইলি অন্য ইউটিউব সংগীত শিল্পীদের সাথে আন্তর্জাতিকভাবে সফর করেছেন।
তিনি বয়েসভ্যিলি, উইসকনসিন জন্মগ্রহণ করেন, তার মাতা-পিতা হলেন গ্রেগ ওল্ড এবং হ্যেইডি ওল্ড, তার বাবা একটি বিজ্ঞাপন সংস্থায় কাজ করেন, তার আরো ৫ জন সহোদর রয়েছে। তিনি ইংরেজ এবং আইরিশ বংশধর। বেইলি ৭ বছর বয়স থেকেই গান লেখা এবং গান গাওয়া শুরু করেন। তিনি বয়েসভ্যেলি হাই স্কুলের অগ্রসর ব্যান্ডের হয়ে গান গেয়েছিলেন। এবং ২০১১ সালে তিনি স্নাতকোত্তর শেষ করেন। একজন শিল্পী হয়ে উঠার পূর্ব তিনি একজন প্রত্যয়িত সহকারী নার্স হিসেবে কাজ করেছেন তার ডিসলেকসিয়া সংক্রান্ত সমস্যা রয়েছে। স্নাতকের কিছু দিন পূর্বেই তিনি তার সংগীত জীবনের যাত্রা শুরু করেন, জনপ্রিয় গান কভার করতেন এবং তা ইউটিউবে পোষ্ট করতেন, যেগুলো একসাথে ১০০ মিলিয়ন বার দেখা হয়েছে। ২০১২ সালে, বেইলি "কিপ ইউর সৌউল রেকর্ডসে " যোগদান করেন, এবং ২০১৩ সালে তার সংগীত তৈরীর সাহায্যর্থে এবং একে আরো বেগবান করতে লস এন্সেলেসে চলে আসেন। 
মেডিলিন ২০১৩ সালের ২য় ভাগে বয়েস এ্যভিনিউর সাথে মার্কিন যুক্তরাষ্ট্র এবং কানাডা সফর করেন। পরে তিনি এর বর্ণনা দিতে যেয়ে বলেন "এটা খুবই বিস্ময়কর অভিজ্ঞতা ছিল, যখন আমি প্রথমবারের মত এক জায়গা থেকে অন্য জায়গায় যাচ্ছিলাম"। ২০১৪ সালে তিনি জিমি বেনরাডকে বিয়ে করেন।
২০১৫ সালে তার হত্তন করা ডেভিড গুট্টার "টাইটেনিয়াম" গানটি, ফ্রান্সের ভার্জিন রেডিওতে সরাসরি গাওয়ার সুযোগ অর্জন করেন তিনি। এটি তার সাথে প্লেঅন রেকর্ডিং ফ্রান্স এর সাথে চুক্তির দরজা খুলে দেয়, যা ওয়ার্নার মিউজিক গ্রুপ এর একটি অঙ্গ প্রতিষ্ঠান। এই গানটি ফ্রান্স এবং বেলজিয়ামের তালিকায় উঠে আসে এবং তার সাথে তার করা ইমাজিন ড্রাগনস "রেডিওএ্যক্টিভ"এর কভারটিও তালিকায় স্থান পেয়ে যায়। ২০১৫ সালের অক্টোবরে বেইলি ফ্রান্সে একটি কভার অ্যালবাম প্রকাশ করেন, যার শিরোনাম ছিল "মিউস বক্স", আরও একটি একক "রুড" সাথে ফ্লুলা এর সমর্থনে। ২০১৬ সালের প্রথম দিকে তার চতুর্থ একক আবির্ভুত হতে দেখা যায়, যেটি ছিল চিয়ারের "বিলিভ" গানের কভার। 
২০১৬ সালের জুলাই মাসে তিনি তার নিজের নিজের করা ৫টি মৌলিক গানের ইপি বা ছোট অ্যালবাম "ওয়াইজার" প্রকাশ করেন।
তিনি নিদিষ্ট করেন যে, তিনি মিশ্যেলী ব্রান্চ এবং কিনা গ্রানিস থেকে অনুপ্রাণিত হয়েছেন।
এডউইন ইভান্স

এডউইন টেড ইভান্স (; জন্ম: ২৬ মার্চ, ১৮৪৯ - মৃত্যু: ২ জুলাই, ১৯২১) নিউ সাউথ ওয়েলসের এমু প্লেইন্স এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন এডউইন ইভান্স। ১৮৮১ থেকে ১৮৮৬ সালের মধ্যে অস্ট্রেলিয়ার পক্ষে ছয় টেস্টে অংশগ্রহণের সুযোগ ঘটে তার। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিন মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে স্লো বোলিংয়ে পারদর্শীতা দেখিয়েছেন তিনি।
নিউ সাউথ ওয়েলসের এমু প্লেইন্স এলাকায় এডউইন ইভান্সের জন্ম। ১৮৬৫ থেকে ১৮৬৬ সাল পর্যন্ত নিউইংটন কলেজে অধ্যয়ন করেন।
ইভান্স অফ স্পিনার হিসেবে ধারাবাহিকভাবে ইচ্ছেমাফিক বল ফেলতে পারতেন ও অস্ট্রেলীয় প্রথম-শ্রেণীর ক্রিকেটে কিছুটা সফলতা দেখিয়েছেন। ফলশ্রুতিতে জাতীয় দলে খেলার জন্য তিনি আমন্ত্রিত হন। কিন্তু দলে তিনি আশানুরূপ ক্রীড়াশৈলী উপস্থাপন করতে পারেননি।
খেলা থেকে অবসর নেয়ার পর পেশাদারী পর্যায়ে ক্যাঙ্গারু শুটারের ভূমিকায় অবতীর্ণ হন।
২ জুলাই, ১৯২১ তারিখে ৭২ বছর বয়সে নিউ সাউথ ওয়েলসের ওয়ালগেট এলাকায় ইভান্সের দেহাবসান ঘটে।
হাওড়া–বর্ধমান কর্ড রেলপথ

হাওড়া–বর্ধমান কর্ড হাওড়া ও বর্ধমানকে যুক্ত করে একটি ব্রড গেজ রেললাইন। পশ্চিমবঙ্গের হাওড়া, হুগলি ও পুরানা বর্ধমান জেলার ৯৫ কিলোমিটার দীর্ঘ (৫৯ মাইল) রেললাইন পরিচালনা করে। এটি হাওড়া–গয়া–দিল্লি লাইন, হাওড়া–এলাহাবাদ–মুম্বাই লাইন এবং কলকাতা শহরতলির রেলপথের অংশ।
হাওড়া–বর্ধমান কর্ড, হাওড়া-বর্ধমান প্রধান রেলপথটির চেয়ে হাওড়া থেকে বর্ধমানের মধ্যে একটি ছোট লাইন, ১৯১৭ সালে নির্মিত হয়েছিল। 
১৯৩২ সালে কলকাতা কর্ড লাইন দ্বারা ডানকুনির সাথে দমদমকে যুক্ত করতে উইলিংডন ব্রিজ (বিবেকানন্দ সেতু) এর উপর নির্মিত হয়েছিল।
২০০৩ সালের ডিসেম্বরে হাওড়া–বর্ধমান কর্ড লাইনের ধানিখালী স্টেশনটি যোগ করা হয়। 
হাওড়া–বর্ধমান কর্ড লাইন ১৯৬৪-৬৬ সালে বৈদ্যুতিকরন করা হয়।
২০১১ সালে হাওড়া ও ধানবাদের মধ্যে চলমান ভারতের প্রথম এয়ার-কনটেইশড ডাবল-ডেকার ট্রেনটি চালু হয়েছে। ট্রেনটি হাওড়া-বর্ধমানের কর্ড লাইনে প্রতি ঘণ্টায় ১১০ কিলোমিটার গতিসম্পন্ন গতিতে চলবে। 
এর আগে, স্থানীয় ট্রেনের জন্য নয়টি ইকুইটি ইএমইউ কোচ ব্যবহার করা হতো কিন্তু ২০১১ সালে বারো কোচ ইএমইউ ট্রেন চালু করা হয়, যার জন্য প্ল্যাটফর্মগুলি বাড়ানো হয়েছে।
১১৭ কিলোমিটার (৭৩মাইল) লম্বা বাঁকুড়া-মসাগ্রাম লাইন মসাগ্রামের কাছে হাওড়া–বর্ধমান কর্ড লাইনের সাথে সংযোগ স্থাপন করে। বাঁকুড়া থেকে হাওড়া চলাচলের জন্য (ভায়া খড়গপুর) ২৩১ কিলোমিটার (১৪৪ মাইল) দূরত্ব কমে ১৮৫ কিলোমিটার (১১৫ মাইল) হয়।
২০০৩ সালে রেলওয়ে ট্র্যাক বেলুর মঠ পর্যন্ত প্রসারিত হয়েছিল। 
হাওড়া ও বেলুরের মধ্যে ৫ টি রেল ট্র্যাক আছে। বেলুড় ও ডনকুনির মধ্যে দুটি রেল লাইন রয়েছে, দুনুনী ও শক্তিগড়ের মধ্যে তিনটি ট্র্যাক, এবং শক্তিগড় ও খানার মধ্যে চারটি ট্র্যাক রয়েছে।
হাওড়ার একটি ডিজেল এবং একটি বৈদ্যুতিক লোক শেড (চালা ) আছে। লোকো শেডে ডাব্লুডিএম -২, ডাব্লুডিএম -৩ এ, ডব্লিউডিএস -৬ ডিজেল লোকস পরিচালিত হয়। বৈদ্যুতিক লোকো ওয়াপ -৪ এই শেডে রয়েছে। ২০০১ সালে কমিশন জানায়, এটি ভারতীয় রেলওয়েগুলির মধ্যে বৃহত্তম ওয়াপ -৫ শেড গুলির মধ্যে একটি। এই লোকো শেডে ৭০+ লোকোর জন্য মেরামতের সুবিধা রয়েছে। বামনগাছি লোক শেডে দ্বারা ডাব্লুডিএম -২, ডব্লিউডিএস -৪ এবং ডব্লুডিএস -৬ ডিজেল লোকো পরিচালনা ও মেরামত করা হয়। বর্ধমানে ডাব্লুডিজি -৩ এ, ডাব্লুডিএম -৬, ডব্লিউডিএম -২ এবং ডব্লিউডিএম -৩ এ লোকো গুলি নিয়ে একটি ডিজেল লোকো শেড রয়েছে। লিলুয়াতে একটি ডিজেল লোকো শেড এবং হাওড়া এ একটি ইএমইউ লোক শেড রয়েছে। লিলুয়া ক্যারেজ ও ওয়াগান ওয়ার্কশপ কোচ ও মালবাহী গাড়িগুলি পরিচালনা করে। 
টিকিয়াপাড়া কোচ ডিপো ২২ টি প্রাথমিক বেস ট্রেনকে ৬ টি রাউন্ড ট্রিপ ট্রেন পরিচালনা করে। এখানে মোট কোচ ধারণক্ষমতা ৭৪৪ কোচ।এটি রাজধানী এক্সপ্রেস এবং দুরন্ত এক্সপ্রেস মত গুরুত্বপূর্ণ ট্রেন পরিচালনা করে। এই কোচ ডিপো পূর্ব রেলের হাওড়া রেলওয়ে বিভাগের অন্তর্গত। বর্ধমান কোচ ও ওয়াগান ডিপো চারটি ট্রেন পরিচালনা করতে পারে। এই কোচ ডিপোটির ৭১ টি কোচ ধারণ করার ক্ষমতা আছে।
হাওড়া-বর্ধমানের বেশির ভাগই 'এ' শ্রেণির লাইন হিসেবে শ্রেণীবদ্ধ করা হয় যেখানে ট্রেন প্রতি ঘণ্টায় ১৬০ কিলোমিটার পর্যন্ত চলতে পারে। কিন্তু বেশির ভাগ ক্ষেত্রে প্রতি ঘণ্টায় ১২০-১৩০ কিলোমিটার মধ্যে গতি সীমা বদ্ধ থাকে। হাওড়া রাজধানী (হাওড়া ও নয়াদিল্লির মধ্যে) গড়ে প্রতি ঘণ্টায় ৮৫.৮ কিলোমিটার গতিতে ভ্রমণ করে এবং লিয়ালদহ রাজধানী (শিয়ালদহ ও নয়াদিল্লির মধ্যে) গড়ে প্রতি ঘণ্টায় ৮৪.৭০ কিলোমিটার গতিতে ভ্রমণ করে।
২০১৭ ফেডারেশন কাপ (বাংলাদেশ)

২০১৭ ফেডারেশন কাপ বা ওয়ালটন ২০১৭ ফেডারেশন কাপ ছিলো ফেডারেশন কাপের ২৯তম আসর। ঢাকা আবাহনী ছিলো পূর্ববর্তী আসরের চ্যাম্পিয়ন দল। মোট ১২টি দল এতে অংশগ্রহণ করে।
ঢাকার বঙ্গবন্ধু জাতীয় স্টেডিয়ামে টুর্নামেন্টের সব ম্যাচ অনুষ্ঠিত হয়।
১২ টি দল ৪ টি গ্রুপে ভাগ হয়ে খেলেছে। যার মধ্যে প্রতি গ্রুপ থেকে শীর্ষ ২ দল কোয়ার্টার ফাইনাল খেলেছে।
সেরা ৮
রওশন আরা মুস্তাফিজ

রওশন আরা মুস্তাফিজ হলেন একজন বাংলাদেশী সঙ্গীতশিল্পী। তিনি নজরুলগীতি, চলচ্চিত্রের গান, আধুনিক গানে কণ্ঠ দিয়েছেন। সঙ্গীতে তার অবদানের জন্য তিনি ২০০৬ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।
রওশন একুশের গান ""বাংলা ভাষা আমাদের"" এ কণ্ঠ দেন। গানটি বাঙালির হৃদয়ে ভাষা আন্দোলন আর একুশের চেতনাকে জাগ্রত করতে ভূমিকা পালন করে। ২০০৯ সালে তিনি স্যাটেলাইট চ্যানেল বাংলাভিশনের "গানালাপ" অনুষ্ঠানে অংশগ্রহণ করেন। সঙ্গীতশিল্পী নকিব খানের সঞ্চালনায় এই অনুষ্ঠানে তিনি আবদুল আহাদ, সমর দাস, ধীর আলী মিয়া, সত্য সাহা, আলম খান এবং অন্যান্য সুরকারদের সুরারোপিত গান পরিবেশন করেন। ২০১৫ সালে জুন মাসে তার হামদ-নাতের মিশ্র অ্যালবাম "আল্লাহ্ রাহমানুর রাহিম" প্রকাশিত হয়। ঝন্টু আর্ট প্রডাকশন থেকে প্রকাশিত এই অ্যালবামের অন্যান্য গানে কণ্ঠ দেন জিনাত রেহানা, খালিদ হোসেন, এমএ মান্নান, ফেরদৌসী রহমান, রাহাত আরা গীতি। একই মাসে তিনি এসএ টিভির "সকালের ডায়েরী ও হাওয়া লাগে গানের পালে" অনুষ্ঠানের অতিথি হিসেবে অংশগ্রহণ করেন।
মুন্সীগঞ্জ

মুন্সীগঞ্জ বা মুন্সিগঞ্জ বাংলাদেশের মধ্যাঞ্চলের ঢাকা বিভাগের একটি শহর। এটি প্রশাসনিকভাবে মুন্সীগঞ্জ জেলা এবং মুন্সীগঞ্জ সদর উপজেলার সদরদপ্তর। এটি মুন্সীগঞ্জ জেলার সবচেয়ে বড় শহর ও বাণিজ্য কেন্দ্র।
মুন্সীগঞ্জের বর্তমান নাম সম্পর্কে লোকশ্রুতি আছে যে, মোঘল শাসন আমলে এই ইদ্রাকপুর গ্রামে মুন্সি হায়দার হোসেন নামে একজন ব্যক্তি ছিলেন। ফৌজদার মুন্সি হায়দার হোসেনের নামে এ জায়গার নাম হয় মুন্সীগঞ্জ। আবার ভিন্নমতে, জমিদার এনায়েত আলী মুন্সির নামানুসারে মুন্সীগঞ্জ  নামকরণ করা হয়েছে। 
বাংলাদেশের আদমশুমারি ও গৃহগণনা-২০১১ অনুযায়ী মুন্সীগঞ্জ শহরের মোট জনসংখ্যা ৯৪,০৬০ জন যার মধ্যে ৪৮,৫৪৬ জন পুরুষ এবং ৪৫,৫১৪ জন নারী। এ শহরের পুরুষ এবং নারী অনুপাত ১০৭:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।
১৯৭২ সালে মুন্সীগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মুন্সীগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ১৭.৭৪ বর্গ কি.মি. আয়তনের মুন্সীগঞ্জ শহরের পুরো এলাকাই মুন্সীগঞ্জ পৌরসভা দ্বারা পরিচালিত হয়।
শিক্ষার হার ৭৭.৪১%। কলেজ ১৬টি, মাধ্যমিক বিদ্যালয় ৮৮টি, প্রাথমিক বিদ্যালয় ৫৪৯টি, মাদ্রাসা ২৯টি। উল্লেখযোগ্য শিক্ষা প্রতিষ্ঠানের মধ্যে রয়েছে হাঁসাড়া কালী কিশোর স্কুল এন্ড কলেজ (১৮৭৯) যা মুন্সিগঞ্জ জেলার সবচেয়ে প্রাচীনতম বিদ্যালয়, এই বিদ্যালয়টি ১৯১৫ সালে মাধ্যমিক শাখা কলকাতা বিশ্ববিদ্যালয়ের স্থায়ী স্বীকৃতি লাভ করে। এছাড়া, কে কে গভঃ ইন্সটিটিউশন (১৯৪২), আলবার্ট ভিক্টোরিয়া যতীন্দ্র মোহন সরকারি বালিকা উচ্চ বিদ্যালয়, মুন্সীগঞ্জ (১৮৯২) যা ১৯৯১ সালে জাতীয় পর্যায়ে শ্রেষ্ঠ বিদ্যাপীঠ নির্বাচিত হয়, বিক্রমপুর টংগীবাড়ী সরকারি কলেজ, মুন্সীগঞ্জ উচ্চ বিদ্যালয় (১৮৮৫) যেখান থেকে শিক্ষা গ্রহণ করেছেন সাবেক প্রেসিডেন্ট ইয়াজউদ্দিন আহম্মেদ, মুন্সীগঞ্জ উচ্চ বালিকা বিদ্যালয় (১৯৬৮), সরকারি হরগঙ্গা কলেজ (১৯৩৮), সরকারি শ্রীনগর কলেজ (১৯৭০), রংমেহার উচ্চ বিদ্যালয় প্রভৃতি।
২০১৭–১৮ প্রিমিয়ার লিগ

১৯৯২ সালে প্রিমিয়ার লিগকে ইংল্যান্ড ফুটবল লিগ করার পর থেকে এটা ২৬তম আসর। এটা ১১ আগস্ট ২০১৭ এ শুরু হয়েছে,ফিক্সচার মোতাবেক ১৩ মে ২০১৮ তে শেষ হবে।
গত আসরে বিজয়ী দল ছিলো চেলসি।গত আসর থেকে সান্ডারল্যান্ড,মিডলসব্রো এবং হাল সিটি এই তিনটি দল অবনমিত হয়।তাদের বদলেচ্যাম্পিয়ন শিপ থেকে উঠে আসে নিউক্যাসেল, ব্রাইটন এবং হোভ আলবিওন,হাডারসফিল্ড টাউন এ এফ সি
রহমতগঞ্জ এমএফএস

রহমতগঞ্জ মুসলিম ফ্রেন্ডস সোসাইটি একটি ঢাকা ভিত্তিক বাংলাদেশী ফুটবল ক্লাব।১৯৩৩ সালে প্রতিষ্ঠিত ক্লাবটি বর্তমানে দেশের সর্বোচ্চ স্তরের লিগে খেলছে।
"ডিসেম্বর ২০২০ অনুযায়ী"
ফতেপুর মঞ্জুরুল ইসলাম আলিম মাদ্রাসা

ফতেপুর মঞ্জুরুল ইসলাম আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার হাটহাজারী উপজেলার ফতেপুর ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়।
১৯৫৩ সালে মাদ্রাসাটি প্রতিষ্ঠিত হয়। প্রতিষ্ঠাকালে দাখিল পর্যায়ে প্রতিষ্ঠিত হলেও পরবর্তীতে আলিম পর্যায়ে উন্নীত করা হয়।
বর্তমানে মাদ্রাসা বোর্ড কর্তৃক অনুমোদিত মোট ১৩ সদস্য বিশিষ্ট একটি নিয়মিত কমিটির মাধ্যমে মাদ্রাসার যাবতীয় কার্যক্রম সূচারুরূপে পরিচালিত হচ্ছে। মাদ্রাসার অধ্যক্ষ মোহাম্মদ শাহ আলম।
মাদ্রাসার মূল ভবনটি একটি দ্বিতল ভবন। মাদ্রাসার সামনে একটি খেলার মাঠ রয়েছে। এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ১ হাজারেরও অধিক শিক্ষার্থী অধ্যয়নরত আছে।
বিগত বছরের পাশের হার ৯৫%।
বুড়িশ্চর জিয়াউল উলুম কামিল মাদ্রাসা

বুড়িশ্চর জিয়াউল উলুম কামিল মাদ্রাসা বাংলাদেশের চট্টগ্রাম জেলার একটি উল্লেখযোগ্য আলিয়া মাদ্রাসা। মাদ্রাসাটি ফলাফলের দিক থেকে হাটহাজারী উপজেলায় অন্যতম শ্রেষ্ঠ মাদ্রাসা। মাদ্রাসাটি হাটহাজারী উপজেলার বুড়িশ্চর ইউনিয়নে অবস্থিত। এটি ১৯৫৬ সালে মাদ্রাসাটি প্রতিষ্ঠিত হয়।
১৯৫৬ সালে হাটহাজারী উপজেলায় ইসলামী শিক্ষা ও আধুনিক শিক্ষার সমন্বয় করার লক্ষ্যে মাদ্রাসাটি প্রতিষ্ঠা করা হয়। খুব দ্রুতই মাদ্রাসাটি ফাজিল শ্রেণীর অনুমতি পায়। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধীনে ফাজিল পরীক্ষায় অংশগ্রহণ করে। এবং ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয়।
মাদ্রাসা পরিচালনার জন্য জনাব মুহাম্মদ ইউনুস গণিকে সভাপতি করে ১৫ জন বিশিষ্ট একটি পরিচালনা পরিষদ রয়েছে। মাদ্রাসার বর্তমান অধ্যক্ষ সৈয়দ মোহাম্মদ ফরিদ উদ্দিন। মাদ্রাসার মূল ভবনটি একটি ত্রিতল ভবন। মাদ্রাসার সামনে একটি খেলার মাঠ রয়েছে। এছাড়াও মাদ্রাসায় সক্রিয় স্কাউট দল রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে কামিল (মাস্টার্স) পর্যায় পর্যন্ত শিক্ষালাভের সুযোগ রয়েছে। বর্তমানে ১২ শতাধিক শিক্ষার্থী অধ্যয়নরত আছে। ২০১৯ সালে মাদ্রাসার পাশের হার ছিলো ১০০%।
গুমানমর্দন পেশকারহাট ইসলামিয়া সুন্নিয়া দাখিল মাদ্রাসা

গুমানমর্দন পেশকারহাট ইসলামিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার হাটহাজারী উপজেলার গুমানমর্দন ইউনিয়নে অবস্থিত। মাদ্রাসার অধ্যক্ষ মীর মুহাম্মদ নুরুল আমিন।
১৯৭৫ সালে মাদ্রাসাটি প্রতিষ্ঠিত হয়। বিশিষ্ট ইসলামী চিন্তাবিদ মুহাম্মদ সিরাজুল হক আল কাদেরী ১৯৩৩ সালে এ মাদ্রাসা প্রতিষ্ঠা করলেও নানা প্রতিকূলতায় শিক্ষা কার্যক্রম বন্ধ হয়ে যায়। পরবর্তীতে এটি ১৯৭৫ সালে এমপিও ভুক্ত হয়।
মাদ্রাসা পরিচালনার জন্য জনাব খায়রুল বশর চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে। মাদ্রাসার মূল ভবনটি একটি ত্রিতল ভবন। এছাড়া একটি দ্বিতল, ২টি একতলা ও ১টি আধাপাকা ভবন রয়েছে। মাদ্রাসার সামনে একটি খেলার মাঠ রয়েছে। সর্বমোট ভূমির পরিমাণ ২ একর।
এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে দাখিল (মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে। মাদ্রাসাটির বিগত বছরের পাশের হার ৮৭.৫%।
কাটিরহাট মুফিদুল ইসলাম ফাজিল মাদ্রাসা

কাটিরহাট মুফিদুল ইসলাম ফাজিল ডিগ্রি মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি হাটহাজারী উপজেলার ধলই ইউনিয়নে অবস্থিত। এটি ১৯৩৩ সালে প্রতিষ্ঠিত হয়। বর্তমানে এই মাদ্রাসা ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। মাদ্রাসার বর্তমান অধ্যক্ষের নাম মুহাম্মদ আবুল কালাম।
মাদ্রাসাটি ১৯৯৩ সালে হাটহাজারী উপজেলার স্থানীয় আলেমদের সহযোগিতায় প্রতিষ্ঠিত হয়। পর্যায়ক্রমে মাদ্রাসাটি সম্মান সমমান ফাজিল মাদ্রাসায় রুপান্তরিত হয়। ২০০৬ সালে মাদ্রাসাটি ফাজিল ডিগ্রির জন্য ইসলামী বিশ্ববিদ্যালয়, বাংলাদেশের অধিভুক্তি লাভ করে। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে বাংলাদেশের সকল আলিয়া মাদ্রাসার সাথে এই মাদ্রাসাও আরবি বিশব্বিদ্যালয়ে স্থানান্তরিত হয়।
এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে ফাজিল (ডিগ্রী) পর্যায় পর্যন্ত শিক্ষালাভের সুযোগ রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে। মাদ্রাসা পরিচালনার জন্য ১২ জন বিশিষ্ট একটি পরিচালনা পরিষদ রয়েছে। মাদ্রাসার মূল ভবনটি একটি দ্বিতল ভবন। ২০১৮ সালে পাশের হার ছিলো ৯০%।
২০১৫–১৬ প্রিমিয়ার লিগ

২০১৫–১৬ প্রিমিয়ার লিগ ছিলো ১৯৯২ সালে শুরু হওয়া প্রিমিয়ার লিগ এর ২৪ তম আসর।সময়সূচী অনুযায়ী লিগটি ৮ আগস্ট ২০১৫ এবং শেষ হয় ১৫ মে ২০১৬। যার নাম স্পন্সর ছিলো বার্ক্লেস।
লেস্টার সিটি তাদের ইতিহাসে প্রথম বারের মতো শিরোপা জিতে।যা ছিলো প্রিমিয়ার লিগ ইতিহাসে অন্যতম সেরা অঘটন
গত আসরের বিজয়ী দল ছিলো চেলসি।গত আসর থেকে বার্নলি, কুইন্স পার্ক রেঞ্জারস এবং হাল সিটি অবনমিত হয় এবং তাদের বদলে চ্যাম্পিয়নশিপ থেকে ওয়াটফোর্ড,বোর্নমাউথ,নরউইচ সিটি উঠে আসে।
উৎস-প্রিমিয়ারলিগ
বহির্বাহু সেতু

বহির্বাহু সেতু () হলো এমন একটি সেতু যা বহির্বাহুর সাহায্যে তৈরি হয়। বহির্বাহু কাঠামোর শুধুমাত্র একটি প্রান্ত সমর্থিত। ছোট চলার পথের জন্য বহির্বাহু সহজ মাধ্যম। যথারীতি, ইস্পাত থেকে নির্মিত কাঠামো, রাস্তা বা রেল ট্রাফিকে ব্যবহৃত ট্রাসস, বা পূর্বপ্রতিফলিত কংক্রিট থেকে নির্মিত বক্স-গার্ডার হ্যান্ডেল ডিজাইন বৃহৎ বহির্বাহু সেতু। ইস্পাত ট্রাস বহির্বাহু সেতুটি একটি অন্যতম প্রকৌশল আবিষ্কার ছিল, যখন প্রথম সেতুটি চালু করা হয়েছিল, তখন এটি ১,৫০০ ফুট (৪৬০ মিটার) এরও বেশি দূরত্ব অতিক্রম করতে পারতো।
বহিরবাহু ব্রিজ (Cantilever Bridge) হলো একটি বিশেষ ধরনের ব্রিজ, যা দুটি স্থানে মাটি বা ভিত্তির উপর দাঁড়িয়ে থাকে এবং ব্রিজের একটি বা দুটি অংশ মাটি বা ভিত্তি থেকে প্রসারিত হয়ে মাঝখানে ঝুলে থাকে। এই ধরনের ব্রিজে মূলত "ক্যান্টিলিভার" নামে পরিচিত অংশগুলো ব্যবহার করা হয়, যা এক প্রান্তে নির্দিষ্ট থাকে এবং অন্য প্রান্তে মুক্তভাবে ঝুলে থাকে।
ঊনবিংশ শতাব্দীতে প্রকৌশলীরা বুঝতে পেরেছিলেন যে একটি সেতু যা একাধিক সমর্থন জুড়ে ক্রমাগত তাদের মধ্যে ভার বিতরণ করা যায়। এটি গার্ডার বা ট্রাসে নিম্নতর চাপ সৃষ্টি করে এবং এর মানে হল যে আরও স্প্যানগুলি তৈরি করা যেতে পারে। বেশ কয়েকটি উনবিংশ শতাব্দীর প্রকৌশলীরা হিপিং পয়েন্টের মধ্য দিয়ে স্পন্দিত সেতুটি পেটেন্ট করে। মাল্টি-স্প্যান সিস্টেমের একটি হিংক ব্যবহার একটি স্থায়ীভাবে নির্ধারিত পদ্ধতি এবং একটি সেতুর সুবিধা প্রদান করে যা পরিচালনা করতে পারে।ফাউন্ডেশনের পার্থক্য নিষ্পত্তির ইঞ্জিনিয়াররা আরও সহজেই বাহিনীগুলির গণনা করতে পারে এবং গার্ডারে একটি হিংক দিয়ে চাপ দিতে পারে।
কটকম সুদর্শন (আনন্দ)

কটকম সুদর্শন ওরফে আনন্দ হলেন ভারতের কমিউনিস্ট পার্টি (মাওবাদী) দলের একজন শীর্ষ নেতা ও পলিটব্যুরো সদস্য।
কটমকম সুদর্শন অন্ধ্রপ্রদেশ রাজ্যের আদিলাবাদে জন্মগ্রহণ করেন। ওয়ারঙ্গলের পলিটেকনিক কলেজে শিক্ষা সম্পন্ন করার পর শিক্ষকতার কাজে যোগ দেন ও পাশাপাশি উচ্চ শিক্ষার জন্যে পড়াশোনা করতেন। ভারতের নিষিদ্ধ কমিউনিস্ট পার্টি (মাওবাদী)র আদিলাবাদ জেলার সম্পাদক সাধনাকে বিবাহ করেন তিনি। কয়েক বছর আগে সাধনা নিরাপত্তাবাহিনীর গুলিতে মারা যান।
সুদর্শন মাওবাদ অনুসৃত দলের অন্যতম প্রবীন ও শীর্ষ নেতা। তিনি বিগত ৩০ বছর ধরে অতি বামপন্থী রাজনীতির সাথে যুক্ত আছেন। তেলেঙ্গানা ও দণ্ডকারণ্য অঞ্চলে সশস্ত্র সংগ্রামে নেতৃত্ব দেন তিনি। ভারতীয় নিরাপত্তা বাহিনী ও গোয়েন্দা বিভাগের তথ্য অনুযায়ী তিনি আনন্দ নামে অধিক পরিচিত। ব্যক্তিগত জীবনে কটকম সুদর্শন নম্র, তাত্ত্বিক ও সাংগঠনিক ক্ষমতা সম্পন্ন নেতা। দলের রাজনৈতিক ও সাংগঠনিক গঠনপ্রণালী নির্ণায়ক সিদ্ধান্ত নিয়ে থাকেন। শিক্ষা সম্পন্ন করার পরে ১৯৭৫ সালে জঙ্গী বামপন্থি সংগঠনে যোগ দেন ও ১৯৮৯ সালে ছত্তীসগঢ় চলে যান। ১৯৮০ সালে কোন্ডাপল্লী সীতারামাইয়া প্রতিষ্ঠিত কমিউনিস্ট পার্টি (মার্ক্সবাদী - লেনিনবাদী) জনযুদ্ধ দলের সদস্য হন। সদস্যদের গেরিলা যুদ্ধের প্রশিক্ষক হিসেবে কাজ করেছেন, দলের সামরিক বিভাগের দায়িত্ব ছিল তার ওপর ও ভারতীয় নিরাপত্তাবাহিনীর সাথে যুদ্ধে দক্ষতার সাথে নেতৃত্ব দিয়েছেন তিনি। মাওবাদী দলের কেন্দ্রীয় মিলিটারি কমিশনের সদস্য ও পলিটব্যুরো সদস্য নির্বাচিত হন একসময়। মনে করা হত অপর এক পলিটব্যুরো নেতা কিষেনজির মৃত্যুর পর তিনি পূর্বাঞ্চলীয় বিভাগে মাওবাদী আন্দোলন এগিয়ে নিয়ে যাওয়ার দায়িত্ব প্রাপ্ত হয়েছিলেন। একটি সুত্র জানাচ্ছে আনন্দ অত্যন্ত কৌশলী ও আপসহীন হিসেবে পরিচিত। তিনি কিষেণজির মৃত্যুর পর মাওবাদীদের সুসংগঠিত করার ক্ষেত্রে বিশ্বাসযোগ্যতা অর্জন করেছেন। পুলিশের মতে, ২০১০ সালের এপ্রিলে ছত্তিশগড়ের রাজ্যের দান্তেওয়াদায় সেন্ট্রাল রিজার্ভ পুলিশ ফোর্সের (সিআরপিএফ) ৭৬ জন জওয়ানকে হত্যার মূল পরিকল্পনাকারীও ছিলেন আনন্দ, তাকে ধরিয়ে দিতে ১২ লাখ টাকার পুরস্কার ঘোষণা করেছে সরকার। সাংবাদিকদের এক সাক্ষাতকারে আনন্দ জানান যে দলের কেন্দ্রীয় মিলিটারি কমিশনের ৪৫ জন সদস্য গ্রেপ্তার নয় মৃত্যুবরণ করেছেন ভারত রাষ্ট্রের বিরুদ্ধে যুদ্ধে। অপারেশন গ্রীন হান্ট প্রতিরোধে তিনি তার দলকে নেতৃত্ব দান করছেন। হিন্দুস্থান টাইমস এর একটি সাক্ষাতকারে এক পুলিশ কর্তা জানান সুদর্শন, চেরুকুরি রাজকুমার আজাদের মত আলোচনাপন্থী নন বরং রাষ্ট্রের বিরুদ্ধে চলমান সংগ্রামে রত থাকার পথের মতাবলম্বী।
ওয়েটিং ফর গোডো

ওয়েটিং ফর গোডো স্যামুয়েল বেকেটের লেখা একটি অ্যাবসারডিস্ট নাটক। এই নাটকে ভ্লাদিমির এবং এস্ট্রেগন নামের দুইজন চরিত্র আবিরত এবং নিস্ফলভাবে গডো নামের একজন লোকের জন্য অপেক্ষা করে। ১৯৫৩ সালে প্রথম প্রদর্শন থেকে নাটকে গোডোর অনুপস্থিতি এবং আরও অসংখ্য প্রেক্ষিত বিভিন্ন ব্যাখ্যার জন্ম দিয়েছে। এটি "বিংশ শতাব্দীর ইংরেজি ভাষায় সবচেয়ে বেশি গুরুত্বপূর্ণ নাটক" হিসেবে বিদিত হয়। বেকেটের ওয়েটিং ফর গডো এর মূল ফরাসি সংস্করণের নাম হচ্ছে "En attendant Godot", এবং এটির ইংরেজি উপশিরোনাম ছিলো "a tragicomedy in two acts".
ফরাসি মূল রচনার সময়কাল ৯ অক্টোবর ১৯৪৮ থেকে এবং ২৯ জানুয়ারি ১৯৪৯ এর মধ্যে। এটি প্রথম প্রদর্শিত হয় ১৯৫৩ সালের ৫ জানুয়ারি প্যারিসের থিয়েটার ডি ব্যবিলনে। এটি পরিচালিত হয় রজার ব্লিনের দ্বারা যিনি এই নাটকে পজ্জোর ভূমিকায় অভিনয় করেন।
কুমিল্লা রেলওয়ে স্টেশন

কুমিল্লা রেলওয়ে স্টেশন কুমিল্লা পূর্ব রেলের একটি প্রাথমিক রেলস্টেশন। প্রতিদিন এ স্টেশন দিয়ে ঢাকা, চট্টগ্রাম, সিলেট, ময়মনসিংহ, ব্রাহ্মণবাড়িয়া, চাঁদপুরসহ বিভিন্ন জেলার ট্রেন চলাচল করে। ১৮৯৫ সালে কুমিল্লা রেলস্টেশনের যাত্রা শুরু হয়।
প্রতিদিন ১৩ টিরও বেশি ট্রেন কুমিল্লা রেলস্টেশন দিয়ে চলাচল করে। নীচে কুমিল্লা রেলস্টেশন দিয়ে চলাচলকারী ট্রেনগুলির একটি তালিকা রয়েছে:
ফরাশগঞ্জ স্পোর্টিং ক্লাব

ফরাশগঞ্জ স্পোর্টিং ক্লাব ঢাকা কেন্দ্রিক বাংলাদেশের একটি ফুটবল ক্লাব। ১৯৫৯ সালে ক্লাবটি প্রতিষ্ঠিত হয়। ২০১১ সালে ২৪ এপ্রিল স্বাধীনতা কাপে চ্যাম্পিয়ন হয় দলটি।
বাংলাদেশ প্রিমিয়ার ফুটবল লিগের ২০১৭-১৮ মৌসুমে ১২ দলের মধ্যে ১২ তম হয়ে রেলিগেশনের কবলে পড়ে ক্লাবটি। বর্তমানে, ক্লাবটি বাংলাদেশ চ্যাম্পিয়নশিপ লিগে খেলছে।
বিজয়ী (১ বার): ২০১১
জেলা স্টেডিয়াম, ময়মনসিংহ

জেলা স্টেডিয়াম, ময়মনসিংহ (রফিক উদ্দীন ভূঁইয়া স্টেডিয়াম বা ময়মনসিংহ স্টেডিয়াম নামেও পরিচিত) ১৯৬১ সালে নির্মিত বাংলাদেশের ময়মনসিংহ এ অবস্থিত বিভিন্ন কাজে ব্যবহৃত একটি মাঠ। এখানে সাধারনত আঞ্চলিক ও জাতীয় পর্যায়ের ক্রিকেট-ফুটবল খেলা হয়ে থাকে। স্টেডিয়ামটি বাংলাদেশ প্রিমিয়ার লিগের দল সাইফ স্পোর্টিং ক্লাব ও আরামবাগ ক্রীড়া সংঘের হোম ভেন্যু হিসেবে ব্যবহৃত হয়েছিল। এই স্টেডিয়ামটি ফুটবলের দর্শক টানার ক্ষেত্রে জনপ্রিয়। বর্তমানে স্টেডিয়ামটি বাংলাদেশ পুলিশ ফুটবল ক্লাব ও মোহামেডান স্পোর্টিং ক্লাব (ঢাকা)র হোমগ্রাউন্ড হিসেবে ব্যবহৃত হচ্ছে। ২০২৫ সালে বাংলাদেশের অন্তর্বর্তীকালীন সরকার স্টেডিয়ামটির নাম পরিবর্তন করে "জেলা স্টেডিয়াম, ময়মনসিংহ" নামকরণ করে।
বর্তমান ধারণ ক্ষমতা ২৫,০০০।
জেরি হ্যাজলিট

জার্ভিস রিগনল্ড হ্যাজলিট (; জন্ম: ৪ সেপ্টেম্বর, ১৮৮৮ -মৃত্যু: ৩০ অক্টোবর, ১৯১৫) নিউ সাউথ ওয়েলসের এনফিল্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ ডানহাতি মিডিয়াম-পেস ও অফ-স্পিন বোলারের ভূমিকায় অবতীর্ণ হয়েছিলেন তিনি। এছাড়াও, নিচেরসারির কার্যকরী ব্যাটসম্যান ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯১২ সময়কালে অস্ট্রেলিয়ার পক্ষে ৯ টেস্টে অংশগ্রহণ করেছেন ‘জেরি’ ডাকনামে পরিচিত জেরি হ্যাজলিট।
১৯০৫-০৬ থেকে ১৯১০-১১ মৌসুম পর্যন্ত ভিক্টোরিয়ার পক্ষে প্রথম-শ্রেণীর ক্রিকেট খেলেন। এরপর তিনি সিডনিতে চলে যান ও পরমাত্মার কিংস স্কুলে শিক্ষকতা পেশায় নিযুক্ত থাকেন। এ সময় সেন্ট্রাল কাম্বারল্যান্ড ডিস্ট্রিক্ট ক্রিকেট ক্লাবে খেলেন। ১৯১১-১২ থেকে ১৯১২-১৩ মৌসুমে নিউ সাউথ ওয়েলসের পক্ষে খেলেন।
১৯০৭-০৮ মৌসুমে সিডনিতে অনুষ্ঠিত টেস্টে ইংল্যান্ডের বিপক্ষে তার অভিষেক ঘটে। ঐ টেস্টে তিনি অপরাজিত ৩৪* রান তুলেন। এ সময় নবম উইকেট জুটিতে টিবি কটারকে সাথে নিয়ে ৫৬ রানের জুটি গড়েন। এরফলে তার দল দুই উইকেটে জয়লাভ করে। ১৯১২ সালে অস্ট্রেলিয়া দলের সদস্যরূপে ইংল্যান্ড সফরে যান তিনি। ওভালে অনুষ্ঠিত সর্বশেষ টেস্টে ইংল্যান্ডের বিপক্ষে দ্বিতীয় ইনিংসে ৭/২৫ পান।
জেরি তার টেস্ট খেলোয়াড়ী জীবনে আকস্মিকভাবে খেলা শেষ করার জন্য পরিচিত ছিলেন। ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতার শেষ খেলাসহ জীবনের শেষ খেলায় চমকপ্রদ ক্রীড়াশৈলী প্রদর্শন করেন। লন্ডনের ওভালে বৃষ্টিবিঘ্নিত খেলায় তার কাটারগুলো বিরাট প্রভাব ফেলে। শেষ ১৭ বলে ১ রান দিয়ে ৫ উইকেট তুলে নেন ও ২১.৪ ওভারে ৭/২৫ নিয়ে নিজস্ব সেরা বোলিং পরিসংখ্যান গড়েন। তাস্বত্ত্বেও ইংল্যান্ড ২৪৪ রানে জয় পেয়ে ত্রি-দেশীয় সিরিজের শিরোপা জয় করে। দক্ষিণ আফ্রিকা ও অস্ট্রেলিয়া এ সিরিজের অপর দল ছিল। প্রথম বিশ্বযুদ্ধ শেষ হবার পরই অস্ট্রেলিয়া খেলায় নামতে সক্ষম হয়। দূর্ভাগ্যজনকভাবে এ সময়েই হ্যাজলিটের দেহাবসান ঘটে। দূর্বল হৃদয় নিয়ে তিনি জন্মেছিলেন।
৩০ অক্টোবর, ১৯১৫ তারিখে নিউ সাউথ ওয়েলসের পরমাত্মা এলাকায় মাত্র ২৭ বছর বয়সে হৃদযন্ত্রক্রিয়া বন্ধ হয়ে তিনি মারা যান।
বাদশাহো

বাদশাহো (ইংরেজি: Baadshaho) মিলন লুথরিয়া পরিচালিত একটি বলিউড সিনেমা। টি-সিরিজের ব্যানারে চলচ্চিত্রটি প্রযোজনা করছেন গুলশান কুমার, ভূষণ কুমার, কৃষাণ কুমার।
বাদশাহো চলচ্চিত্রটিতে অভিনয় করেছেন অজয় দেবগন, ইমরান হাশমী, এশ গুপ্তা, ইলিয়েনা ডি’ক্রুজ, বিদ্যুৎ জামওয়াল, সঞ্জয় মিশ্রা।
১৯৭৫ সালে ভারতের সাবেক প্রধানমন্ত্রী ইন্দিরা গান্ধীর শাসন আমলে জরুরি অবস্থার কিছু চিত্র তুলে ‌ধরা হয়েছে এই সিনেমায়। যাতে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এছাড়াও এতে আছে দাঙ্গা-হাঙ্গামা ও হতাশার মাঝে ভাগ্য পরিবর্তনের জন্য চেষ্টা করা এমন কিছু মানুষের গল্প।
১৯৭৫ সালে ভারতের জরুরি অবস্থা চলাকালীন সময়ের পটভূমিতে নির্মিত ‘বাদশাহো’তে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এতে অভিনয় করতে দেখা যাবে অজয় দেবগন, ইমরান হাশমি, বিদ্যুৎ জামওয়াল, এশা গুপ্ত, ইলিয়ালা ডি’ক্রুজ ও সঞ্জয় মিশ্রাকে। মিলন লুথরিয়া পরিচালিত এ ছবির পোস্টারে ডাকাত বেশে অজয় ও ইমরান হাশমিকে দেখে চমকে যাবেন সবাই।
‘বাদশাহো’র প্রথম পোস্টারে মৃত অবস্থায় পড়ে থাকতে দেখা গেছে ডাকাতবেশী সঞ্জয় মিশ্রাকে। রক্তে ভেজা সাদা শার্ট ও চাবিভর্তি কালো কোটের পকেট দেখে সহজেই অনুমান করা যায় তার চরিত্রটি সম্পর্কে। অন্য দু’টি পোস্টারে হাতে গাদা বন্দুক ও মুখে রুমাল বাঁধা অজয় দেবগনকে দেখে ডাকাত দলের সর্দার বলেই মনে হবে। মুখভর্তি দাড়ি-গোঁফ, কপালে তিলক, মাথায় পাগড়ি ও হাতে ধরা বন্দুকে ‘ডার্টি পিকচার’খ্যাত ইমরান হাশমিকে দেখে পিলে চমকে যেতে পারে ভক্তদের!
ছবির পোস্টারে লেখা আছে, “১৯৭৫ সাল, জরুরি অবস্থা, ৯৬ ঘণ্টা, ৬০০ কিলোমিটার, একটি স্বর্ণ বোঝাই ট্রাক ও ছয় জন ডাকাত।” লেখা থেকেই অনুমান করে নেয়া যায় জমজমাট এক ডাকাতির গল্প নিয়েই আবর্তিত হয়েছে অ্যাকশন থ্রিলার ‘বাদশাহো’র ঘটনা।
১ সেপ্টেম্বর’২০১৭ বাদশাহো চলচ্চিত্রটি মুক্তি পায়।